ସ୍ଟିଭ ଇର‌ୱିନ

ସ୍ଟିଫେନ ରବର୍ଟ ଇର‌ୱିନ ବା ସ୍ଟିଭ ଇର‌ୱିନ (ଇଂରାଜୀ ଭାଷାରେ Stephen Robert Irwin (୨୨ଫେରବ୍ରୁଆରୀ ୧୯୬୨ – ୪ ସେପ୍ଟେମ୍ବର ୨୦୦୬), ଡାକନାମ  କୁମ୍ଭୀର ଶିକାରୀ/ "The Crocodile Hunter") ଅଷ୍ଟ୍ରେଲିଆର ଏକ ଚିଡ଼ିଆଖାନା ରଖୁଆଳ, ଟେଲିଭିଜନ ବ୍ୟକ୍ତିତ୍ୱ, ବନ୍ୟ ଯନ୍ତୁ ବିଶେଷଜ୍ଞ ଓ ସଂରକ୍ଷଣକାରୀ ଥିଲେ । 

ଇର‌ୱିନ ସାରା ପୃଥିବୀରେ ସୁବିଖ୍ୟାତ ହୋଇଥିଲେ ତାଙ୍କ ଆନ୍ତର୍ଜାତୀୟ 'ପ୍ରକୃତି ବଣ୍ୟଜନ୍ତୁ' ଡକୁମେଣ୍ଟାରି ଟିଭି ଧାରାବାହିକ କୁମ୍ଭୀର ଶିକାରୀ (୧୯୯୬–୨୦୦୭) ନିମନ୍ତେ ଯେଉଁଥିରେ ସେ ତାଙ୍କ ପତ୍ନୀ ଟେରି ଇର‌ୱିନଙ୍କ (Terri) ସ‌ହିତ କାମ କରିଥିଲେ । ଉଭୟ ଏକତ୍ର ଭାବରେ କୁମ୍ଭୀର ଫାଇଲସ (୧୯୯୯–୨୦୦୧), କୁମ୍ଭୀର ଶିକାରୀ ଡାଏରୀ (୨୦୦୨–୨୦୦୬), ଓ ନୂତନ ଜାତିର ପଶୁ ଡାକ୍ତର (New Breed Vets (୨୦୦୫)) ଇତ୍ୟାଦିରେ ଉଦ୍‌ଘୋଷକ ଥିଲେ । ସେ ଦୁହେଁ ମିଳିତ ଭାବରେ ଅଷ୍ଟ୍ରେଲିଆ ଚିଡ଼ିଆଖାନାର (:en:Australia Zoo) ମାଲିକ ଓ ପରିଚାଳକ ଥିଲେ ଯାହାକୁ ଇର‌ୱିନଙ୍କ ପିତାମାତା ପ୍ରତିଷ୍ଠା କରିଥିଲେ । ବ୍ରିସବେନର (Brisbane) ରାଜଧାନୀ କୁଇନସଲ୍ୟାଣ୍ଡର (Queensland) ଉତ୍ତର ଦିଗରେ ପ୍ରାୟ ୮୦ କି:ମି: ଦୂରରେ ଥିବା ବିର‌ୱାରେ (Beerwah) ଏହି ଚିଡ଼ିଆଖାନା ସ୍ଥାପିତ ହୋଇଥିଲା । 

ଅଷ୍ଟ୍ରେଲିଆର ଗ୍ରେଟ ବାରିଅର ରିଫରେଏକ ଅନ୍ତର୍ଜଳୀୟ ଡକୁମେଣ୍ଟାରୀ 'ସମୁଦ୍ରର ଘାତକଶ୍ରେଷ୍ଠ' (Ocean's Deadliest) ପ୍ରସ୍ତୁତ କରିବାବେଳେ ଏକ ବିଶାଳକାୟ ସ୍ଟ୍ରିଙ୍ଗରେ (stingray) ମାଛର କଣ୍ଟାଯୁକ୍ତ ଲାଞ୍ଜ ତାଙ୍କ ଛାତିରେ ପଶିଯିବାରୁ ମୃତ୍ୟୁ ହୋଇଗଲା ।  ସ୍ୱାମୀଙ୍କ ମୃତ୍ୟୁ ପରେ ମଧ୍ୟ ତାଙ୍କ ପତ୍ନୀ ଟେରି ଇଉ‌ୱିନ ଅଷ୍ଟ୍ରେଲିଆ ଚିଡ଼ିଆଖାନାର ପରିଚାଳନା ଚାଲୁରଖିଲେ ଓ ଦୁଇଟି ଛୁଆଙ୍କ ଲାଳନପାଳନ କରିବାକୁ ଲାଗିଲେ । ତାଙ୍କ ସମ୍ମାନରେ ସି ସେଫର୍ଡ଼ କଞ୍ଜରଭେସନ ସୋସାଇଟିର (Sea Shepherd Conservation Society) ଜାହାଜ 'ମୋର ସ୍ଟିଭ ଇର‌ୱିନ' ( MY Steve Irwin)  ନାମିତ ହୋଇଛି । 

 ଆଧାର